tomron87/hebrew-wikipedia-sentences-corpus huggingface dataset:
בעוד שבבסיס הן כמעט מחוברות, בקצוות המרחק ביניהן עשוי להיות פי-20 מהבסיס.
הקרן מחורצת בכ-15 טבעות בינוניות או בחריצים במרווח גדול, ואזור השפיץ נשאר חלק.
צבע הקרניים של תת-מין זה כהה מן הרגיל - בדרך כלל שחור מפוחם בהתאם לצבע הפנים ולפעמים גם אפור או חלודה כהה.
השפיצים עלולים להיות בהירים מן הרגיל.
הפרווה של בובאל סוואיני מורכבת משערות דלילות וקצרות.
בחלק העליון של הרגליים יש כתמים שחורים, הבולטים יותר ברגליים הקדמיות מאשר באחוריות.
הגחון על פי רוב בהיר, ולאורכו עובר פס שחור עבה.
הזנב בצבע בהיר הזהה לעכוז, והוא מסתיים בציצת שיער ארוכה ומברשתנית בצבע שחור.
ראשו של הבובאל הסוואיני מתאפיין בצבע הכהה ביותר (שחור עמוק), ובפנים יש כתם גדול דמוי "פרפר" בצבע קפה המקיף את שתי העיניים ביחד, עם שני משולשים מתחתיהן (עד לבלוטות הריח) ושניים מעליהן (בצדדי המצח סמוך לאוזניים).
על פי רוב בתוך הכתם מעל העיניים יש גבות בהירות יותר בצבע בז'.
השפתיים והלוע בצבע חום שוקולד כהה או בהיר.
הצבע החיצוני של האוזניים אדמדם, והצבע הפנימי לבן ושחרחר.
בובאל נוימן בהיר כבובאל ג'קסון, יש לו סנטר שחור, וקרניו מהוות שילוב של הג'קסון והסוואיני: צומח אמנם לצדדים אך לכיוון מעלה יותר המזכיר "V".
כשאר תת-המינים, בובאל סוואיני בעל גוף רחב וארוך, צוואר קצר, חרטום מוארך ו"עוקץ קרן" בולט וייחודי.
יש לו גבנון קטן בכתפיים, רגליים ארוכות וחזקות, בלוטות ריח גדולות ואף מחורץ בצורת "U".
אין הבדל בולט בין הזכרים לנקבות.
מידות הגוף של בובאל סוואיני:
בובאל סוואיני מצוי כיום במספר אוכלוסיות מבודדות במרכז ודרום אתיופיה בקילילים: אורומיה ומדינת האומות, הלאומים ועמי הדרום; בעבר לעומת זאת, היה נפוץ בצורה נרחבת לאין שיעור לאורך הרמה האתיופית כולל הקילילים הבאים: הררי, עפר, אמהרה, סומאלי, וכן בצפון מערב סומליה (אזור סומלילנד), וצפון קניה.
בעבר הייתה חפיפה בינו לבין בובאל טורה בצפון מערב אתיופיה ובינו לבין בובאל ג'קסון בדרום אתיופיה וצפון קניה, אך כיום בשל ירידה חמורה באוכלוסיות של כל תת-המינים הם כבר אינם חופפים; למרות זאת אוכלוסיות של צאצאי כלאיים בינו לבין בובאל ג'קסון עדיין מצויים במקומות מסוימים והם קרויים - "בובאל נוימן".
מבחינה חיצונית, תת-המין הדומה לו ביותר הוא בובאל טורה הנדיר שמתאפיין גם בפרווה כהה מן הרגיל אך הוא גדול יותר מבובאל סוואיני ולקרניו מבנה שונה במקצת.
בובאל זה שונה משאר תת-המינים כיוון שהוא מוגבל בעיקר לאזורים ההרריים של הרמה האתיופית לעומת תת-מינים אחרים שמאכלסים יותר אזורים מישוריים.
מלבד זאת בית גידולו כולל גם פסיפס של חורשים, מרעה, שיחים עבותים, כרי דשא, גבעות ומורדות ההרים עד גבהים של 4,000 מטר מעל פני הים.
כמות המשקעים הממוצעת באזורים אלה: 2,700-500 מ"מ לשנה.
האקולוגיה שלו דומה לשאר: פעיל בקבוצות של 5 עד 20 פרטים בעיקר בשעות הבוקר והערב, ונח בשעות הצהריים.
תזונתו מורכבת כמעט באופן מוחלט מעשבים, והוא מסוגל לרוץ במהירות של עד 80 קמ"ש.
צבעו בהיר משל הבוגרים, ועד גיל 3 חודשים קרניו מתחילות לצמוח, פרוותו מקבלת גוון אדמדם, עם ראש בצבע בז' וכתם כהה דמוי גרזן דו-צדדי על הפנים.
בובאל סוואיני מסווג על ידי IUCN במצב השימור סכנת הכחדה (EN), והוא מתקרב לקטגורית סכנת הכחדה חמורה (CR) ובכך הופך לתת-המין הנדיר ביותר לאחר בובאל טורה.
הוא סובל מציד, אובדן בית גידול, ותחרות נרחבת עם בעלי חיים על מקורות מחייה, וכל איומים אלו ממשיכים להוריד בהדרגה את מספריו.
האוכלוסיות האחרונות מוגבלות ל-4 אזורי מוגנים עיקריים: שמורת סאנקאלה", "הפארק הלאומי נאצ'יסאר", "הפארק הלאומי אוואש", ו"הפארק הלאומי מזי".
במחקרים שנערכו בפארקים אלה, נמצאה עלייה חדה בנוכחות של בעלי חיים מבויתים המתחרים עם בובאלי סוואיני על מזון ומים עד לשיעורי חפיפה של 56% (נכון לשנת 2010).
מלבד זאת יש פלישה של ילידים לפארק לניצול לא חוקי של משאבי טבע ובירוא בית הגידול של תת-מין זה.
אין כרגע פעולות שימור ספציפיות לבובאל סוואיני, לעומת בעלי חיים נדירים אחרים באתיופיה כדוגמת קודו ההרים, יעל אתיופי, ותן חבשי.
האוכלוסייה העולמית של בובאלי סוואיני נאמדת בכ-600 פרטים, מתוכם מספר הפרטים הבוגרים כ-250 בלבד.
בובאל קוקה (שם מדעי: Alcelaphus buselaphus cokii; מכונה גם "קונגוני"), הוא אחד מששת תת-המינים של בובאל איילי החי בדרום מזרח אפריקה, ותואר לראשונה בשנת 1884. ברוב הטקסונומיות מתייחסים אליו עדיין כתת-מין של הסוג בובאל (הנחשב כסוג ומין יחיד).
תת-מין זה קטן יחסית, ודומה במבנה גופו וקרניו לבובאל טורה ובובאל סוואיני.
בצבעי גופו הוא מזכיר יותר את בובאל ליכטנשטיין שחפף איתו בעבר במרכז טנזניה.
בובאל קוקה מתאפיין בזוג קרניים גדולות וספירליות המתחלקות ל-3 צורות עיקריות: 1) צורת סוגריים ("{"), הקרן צומחת לכיוון מעלה באלכסון, מתעגלת וממשיכה לצדדים - אם כי לא בקיצוניות כשל בובאל סוואיני, ולבסוף מתעקלת כלפי מעלה ופנימה עם שפיצים לכיוון אחורה; זוהי הצורה הנפוצה.
2) צורת U רחבה, הקרן צומחת לכיוון מעלה וקדימה תוך כדי עיגול חד שמזכיר במקצת את קרני בובאל ליכטנשטיין; גם צורה זאת די נפוצה.
3) צורת ירח, הקרן צומחת בעיגול לכיוון הצדדים ומעלה בדומה לקרני דאמאליסק הסהר.
כשני שלישים מהקרן עבים בצורה אחידה פחות או יותר, ואילו השליש האחרון הופך בהדרגה לצר עד שמסתיים בשפיץ חד.
המרחק בין הקרניים משתנה בין הבסיס לקצוות ותלוי בעיקר במבנה הקרן: בצורת הסוגריים הן יהיו רחוקות פי-8 מהבסיס, בעוד שבצורות האחרות המרחק שווה בין הבסיס לקצוות.
הקרן מחורצת בסביבות 14-10 טבעות גדולות במרווח גדול בין אחת לשנייה, ובחריצים דקים בבסיס הקרן; אזור השפיץ נשאר חלק.
צבע הקרניים של תת-מין זה שחור-כחלחל, חלודה כהה\בהיר ואפור כהה\בהיר.
אין הבדל בולט בין קרני הזכרים לנקבות.
הפרווה של בובאל קוקה חלקה ומבריקה, ומורכבת משערות קצרות ודלילות.
צבע הפרווה בהיר למדי ונע בין חום צהבהב בהיר לחום אדמדם עד קפה עמוק בצדדי הבטן, המותניים והצוואר.
החלק האחורי של הגב נוטה להיות כהה מן השאר.
הגחון, החזה, והעכוז נוטים לצבע חיוור - צהבהב חולי או לבן קרמי.
צבע הרגליים משתנה בין חום בהיר בצד החיצוני, ללבנבן בצד הפנימי, כשעל הברכיים יש לפעמים כתמים שחרחרים.
ישנם פרטים עם צבע אחיד בכל הגוף.
צבע הראש של בובאל קוקה משתנה בין צהבהב באזור הלחיים, לחום בהיר\כתמתם\אדמדם כהה במצח והחרטום.
הצבע מתפשט גם לאזור הלוע והשפתיים על פי רוב בגיל מבוגר.
מעל העיניים יש קצוות שיער בהירות שיוצרות מראה של "גבות", ומזכירות קצת את הפס הלבן שאצל בובאל מערבי.
מלבד זאת בובאל קוקה חסר סימוני פנים בולטים.
הצד הפנימי של האוזניים לבנבן, והצד החיצוני חום או אדמדם בהיר.
כשאר תת-המינים, בובאל קוקה בעל גוף רחב וארוך, צוואר קצר, חרטום מוארך ו"עוקץ קרן" בולט וייחודי.
מידות הגוף של בובאל קוקה
בובאל קוקה מצוי בצפון ומרכז טנזניה (מחוזות: ארושה, דודומה, מניירה, קילימנג'רו, מארה, מבנזה, שיניינגה, סינגידה, טאבורה, טאנגה), ודרום קניה (מחוז החוף, מחוז עמק ריפט, מחוז ניאנזה, מחוז המערב ומחוז המזרח).
בצפון מערב קניה במחוז עמק ריפט מצויה אוכלוסייה גדולה יחסית של הכלאיים "בובאל קנייתי".
כרוב תת-המינים, בובאל קוקה מאכלס אזורים מישוריים - בעיקר ב"סוואנות הסרנגטי" (סוואנות יבשות המאפיינות את דרום מרכז אפריקה) וכן חורשים דלילים וסוואנות שיחים דוקרניות.
הטמפרטורות בתחומי מחייתו 30-20 מעלות, וכמות המשקעים הממוצעת 1,000-250 מ"מ לשנה.
תזונתו מורכבת ברובה מעשבים ירוקים וטריים, אך בעונות יבשות בעשבים באיכות נמוכה יותר.
במקומות בהם יש שפע במזון ניתן לראות עדרים של עד 300 פרטים.
בדרך כלל בעונת היובש בובאלי קוקה מצטרפים לנדידה הגדולה מסוגה בעולם לאזורים עשירים במזון ומים לצד גנו כחול, זברה מצויה, צבי תומסון, איילנד מצוי, אימפלה, ועוד.
צבעו חיוור אף יותר משל הבוגרים והוא דומה מאוד לעגלי דאמאליסק הסהר.
עד גיל 3 חודשים קרניו מתחילות לצמוח, ופרוותו מקבלת גוון כהה יותר.
בובאל קוקה מסווג על ידי IUCN במצב השימור "ללא חשש" (LC) ובכך הוא נחשב במצב הטוב ביותר מבין תת-המינים של הבובאל האיילי.
עם זאת, הוא חווה בעבר הרס בית גידול נרחב שגורם למגמת אוכלוסייתו להיות בירידה.
הוא מצוי כיום בעיקר באזורים מוגנים: אזור השימור נגורונגורו, הפארק הלאומי סרנגטי, "הפארק הלאומי טראנגירה" ו"הפארק הלאומי ארושה" בטנזניה, "הפארק הלאומי מזרח צאבו", "שמורת אמבוסלי", ושמורת מסאי מארה בקניה.
אומדן האוכלוסייה העולמי של בובאלי קוקה נאמד בכ-42,000 פרטים.
בובאן מריאנוביץ' (בסרבית: Бобан Марјановић; נולד ב-15 באוגוסט 1988) הוא כדורסלן סרבי המשחק בעמדת הסנטר בקבוצת פנרבחצ'ה מליגת העל הטורקית, וכן בנבחרת סרביה בכדורסל.
בנוסף לגובהו הרם, מריאנוביץ' הוא השחקן בעל כפות הידיים הגדולות בהיסטוריה של ליגת ה-NBA.
מריאנוביץ' החל את הקריירה בקבוצת הנוער של המופארם ורשאץ, ובעונת ערך את הופעת הבכורה במדי הקבוצה הבוגרת.
בינואר 2007, לאחר שערך 7 הופעות ליגה במדי הקבוצה, הוא הושאל לשארית העונה לקבוצת רדניצ'קי קרגוייבץ (שנקראה "טקובו" על שם הספונסר Svislajon Takovo).
הוא חזר להמופארם לקראת העונה הבאה, ושיחק בקבוצה שלוש שנים נוספות, בהן היה שותף לשתי סגנויות ליגת העל הסרבית בכדורסל (2008, 2010) ולהעפלה עד חצי-גמר היורוקאפ (2009) ולגמר הליגה האדריאטית (2008).
לקראת עונת , החתים דושקו וויושביץ', שמונה למאמנה של צסק"א מוסקבה, את מריאנוביץ' על חוזה בקבוצה.
מריאנוביץ' שיחק בקבוצה חמישה משחקי ליגה ושמונה ביורוליג, אולם עם פיטוריו של וויושביץ' בעקבות כישלון ביורוליג איבד מריאנוביץ' את הקרדיט אותו קיבל, ונשלח בהשאלה ז'לגיריס קובנה עימה זכה באליפות ליגת העל הליטאית.
לקראת העונה הבאה, חתם מריאנוביץ' על חוזה בניז'ני נובגורוד, אולם לא היטיב לשחק, שוחרר מהמועדון ושב לסרביה, ולרדניצ'קי קרגוייבץ.
לקראת עונת חתם מריאנוביץ' בקבוצת מגה ויזורה.
הוא רשם לאורך העונה של 16.9 נקודות ו-11.7 ונבחר לשחקן המצטיין בליגה הסרבית.
לקראת העונה הבאה, חתם מריאנוביץ' בכוכב האדום בלגרד על חוזה לשנתיים.
הוא רשם בעונת במדי הכוכב האדום ממוצעים של 10.8 נקודות ו-7.7 ריבאונדים ביורוליג, ואף נבחר לשחקן המצטיין של המחזור העשירי כשרשם 25 נקודות ו-11 ריבאונדים ב-18 דקות בלבד בניצחון החוץ 75–99 מול ריטאס וילנה.
במשחקי הליגה הוא רשם 13.0 נקודות ו-7.1 ריבאונדים, ונבחר לשחקן המצטיין של העונה בפעם השנייה ברציפות, ובמשחקי הליגה האדריאטית תרם 9.7 נקודות ו-7.3 ריבאונדים, ונבחר לחמישיית העונה.
מריאנוביץ' המשיך את התקדמותו גם בעונת .
הוא נבחר שלוש פעמים לשחקן המצטיין של המחזור ביורוליג, והיה לשחקן היחיד בטורניר שרשם ממוצע של דאבל דאבל עם 16.6 נקודות ו-10.6 ריבאונדים, כולל שיא נקודות אישי בטורניר כשקלע 27 מול אלבה ברלין ושיא אישי של 17 ריבאונדים מול מכבי תל אביב.
מריאנוביץ' סייע לכוכב האדום לזכות באליפות הליגה הסרבית, לראשונה מאז היווסדה בשנת 2006 ולזכייה שנייה ברציפות בגביע הסרבי.
הוא נבחר לשחקן המצטיין של הליגה המקומית בפעם השלישית ברצף וכן לחמישיית העונה ביורוליג.
לקראת עונת חתם מריאנוביץ' על חוזה בסן אנטוניו ספרס לעונה אחת, ובסיומה חתם בדטרויט פיסטונס על חוזה ל-3 עונות.
ב-30 בינואר 2018, לאחר כעונה וחצי בדטרויט, נשלח בטרייד ללוס אנג'לס קליפרס, יחד עם אייברי בראדלי וטוביאס האריס, בתמורה לבלייק גריפין, וילי ריד וברייס ג'ונסון.
ב-6 בינואר 2019 נשלח בטרייד לפילדלפיה 76', יחד עם טוביאס האריס ומייק סקוט, בתמורה ללנדרי שאמט, וילסון צ'נדלר, מייק מוסקאלה וארבע בחירות דראפט עתידיות.
ב-23 ביולי 2019 חתם מריאנוביץ' על חוזה בדאלאס מאבריקס.
ב-24 ביוני 2022 הועבר בטרייד ליוסטון רוקטס תמורת כריסטיאן ווד, יחד טריי ברק, מרקיז כריס, סטרלינג בראון ובחירת דראפט.
בובאן גרנצ'ארוב (במקדונית: Бобан Грнчаров; נולד ב-12 באוגוסט 1982) הוא כדורגלן עבר מקדוני ששיחק בעמדת הבלם.
כיום מאמן את וארדאר סקופיה.
גרנצ'ארוב התחיל את הקריירה שלו במחלקת הנוער של וארדאר סקופיה, ובעונת הצטרף לקבוצת הבוגרים של המועדון.
בשנת עבר ל-OFK בלגרד מליגת העל הסרבית.
בתקופתו בבלגרד, המועדון העפיל למשחקי מוקדמות גביע אופ"א אחרי 30 שנה של היעדרות מהמפעלים האירופאים.
בקיץ חתם במטאלורג דונייצק מליגת העל האוקראינית.
בשלוש שנים הראשונות שלו במועדון התקשה גרנצ'ארוב לקבל דקות משחק, ובקיץ הושאל לסטאל אלצ'בסק עד לינואר של אותה עונה.
בינואר הצטרף לגנט מליגת העל הבלגית.
בקיץ הצטרף בהשאלה למכבי פתח תקווה.
ביוני חתם באפואל ניקוסיה לשנתיים.
משחקו הראשון במועדון היה הסופר קאפ הקפריסאי בו ניצחה אפואל וכך זכה גרנצ'ארוב בתואר הראשון שלו בקריירה ואף ערך את הופעות הבכורה שלו במסגרת שלב הבתים של ליגת האלופות.
בקיץ עזב לאחר שסיים את חוזהו בקבוצה.
ב-5 ביוני 2011 חתם בלירסה עד לסיום העונה עם אופציה לעונה נוספת.
בתום העונה חתם ל-3 שנים בבוטב פלובדיב הבולגרית.
ב-9 במרץ 2013 הבקיע במשחק הליגה נגד לבסקי סופיה שהיה השער הראשון במשחק בו ניצחה פלובדיב את לבסקי לראשונה מזה 16 שנה.
בסוף שנת הסתכסך עם המנהל המקצועי של המועדון אלכסנדר אלכסנדרוב ולכן עזב את המועדון.
בינואר חתם בטאבריה סימפרופול האוקראינית.
בקיץ הופסקה פעילותו של המועדון וגרנצ'ארוב חזר למועדון נעוריו וארדאר סקופיה.
בצעירותו שיחק גרנצ'ארוב בנבחרות הצעירות של מקדוניה הצפונית.
בגיל 20 הוא ערך את הופעת הבכורה שלו עבור הנבחרת הבוגרת.
ב-9 בספטמבר 2009 הבקיע את שער הבכורה שלו בנבחרת בהפסד 2-1 נגד .
בשנת מונה למאמן של וארדאר סקופיה ששיחקה אז בליגה השנייה במקדוניה.
בסיום העונה הוליך אותה לעלייה לליגת העל המקדונית.
בובווייט (שם מדעי: Colinus) הוא סוג של שלווים ממשפחת השלווים אמריקניים.
אלו תרנגולאים קטנים החיים בערבות אמריקה הצפונית ומזכירים את השליו מהעולם הישן, אך הם שייכים למשפחה שונה.
הם בעלי ציצה גדולה יותר על ראשם.
שליו בובווייט שחור-גרון (Colinus nigrogularis)
שליו בובווייט מנומר-גחון (Colinus leucopogon)
שליו אמריקני מצויץ (Colinus cristatus)
בובה של רצח הוא סרט פשע-קומי אמריקאי משנת 2018 בבימויו של בריאן הנסון על פי תסריט מאת טוד ברגר.
בסרט מככבים מליסה מקארתי, מאיה רודולף, ג'ואל מקהייל, ואליזבת בנקס עם ביל ברטה בתפקיד פיל פיליפס.
העלילה עוקבת אחר עולם בדיוני שבו בובות ובני אדם חיים זה לצד זה, וכוח משטרה משותף חייב לפתור את מסע הרצח האחרון של כוכבי סיטקום בדימוס.
על הפקת הסרט הוכרז כבר בשנת 2008 על ידי חברת ג'ים הנסון, חברת ההפקות של יוצר החבובות המנוח ג'ים הנסון.
ההפקה פנתה למספר כוכבים, לרבות קמרון דיאז, קתרין הייגל וג'יימי פוקס, בטרם הוחתמה מקארתי במאי 2017 לתפקיד הראשי.
הצילומים החלו בלוס אנג'לס בספטמבר, ולקחו בהם חלק יותר מ-120 בובות.
זהו הסרט הראשון המופץ תחת השם "Henson Alternative", מותג תוכן למבוגרים של חברת ג'ים הנסון.
הסרט עלה לאקרנים ב-24 באוגוסט 2018, בהפצת STX Entertainment.
הסרט התקבל בביקורות שליליות בעיקר מצד המבקרים, שחשו כי הוא מאכזב ואינו מספיק נועז או חתרני.
בעולם בדיוני שבו בובות ובני אדם חיים זה לצד זה, אך עם זאת הבובות נחשבות לנחותות לעומת בני האדם, הבובה פיל פיליפס הוא בלש פרטי בלוס אנג'לס, לשעבר השוטר-בובה הראשון במשטרה, בטרם פוטר.
אל משרדו מגיעה הבובה סנדרה וייט, השוכרת אותו לגלות מי סוחט אותה.
הרמזים מובילים את פיל אל חנות פורנו המיועדת לבובות, אליה מגיע תוקף מסתורי שיורה בכל הנוכחים, לרבות בבאמבלי, אחד הלקוחות ולשעבר שחקן בתוכנית "The Happytime Gang", סיטקום פופולרי משנות ה-80 שנמצא במשא ומתן להפצה בסינדיקציה.
אל זירת הפשע מגיעה קוני אדוארדס, בלשית במשטרת לוס אנג'לס ושותפתו לשעבר של פיל.
באותו הערב, לארי שנניגנס, שחקן נוסף בתוכנית "The Happytime Gang" ואחיו של פיל, נקרע לגזרים כאשר מספר כלבים משוחררים אל תוך ביתו.
סגן באנינג, מפקדה של אדוארדס, מצוות אליה את פיל כיועץ, על מנת למצוא את הרוצח הסדרתי.
פיל ואדוארדס מגלים כי החוזה להפצת "The Happytime Gang" בסינדיקציה מבטיח כספי תמלוגים שיתחלקו בין השחקנים שנותרים בחיים.
הם מנסים לאתר את יתר השחקנים, אך אלו נרצחים בזה אחר זה, וה-FBI חושד כי פיל הוא הרוצח והוא נעצר.
באבלס, מזכירתו של פיל, פונה אל אדוארדס ומבקשת ממנה לעזור לה להוכיח את חפותו של פיל.
השתיים פורצות אל דירתה של סנדרה, ומגלים חדר סודי ובו ראיות המעידות על כך שסנדרה עומדת מאחורי הרציחות, כנקמה נגד פיל על מות אביה, שהיה עובר אורח תמים שנהרג מחילופי יריות לפני שנים רבות, כשפיל עדיין היה שוטר - אירוע שהוביל להדחתו מהמשטרה.
אדוארדס מחלצת את פיל מהמעצר, והשניים נוסעים לשדה התעופה, משם סנדרה מתכננת לברוח עם כספי התמלוגים.
אדוארדס רודפת אחרי סנדרה אל תוך מטוס פרטי, וסנדרה לוקחת אותה כבת ערובה.
היא יוצאת החוצה ומאיימת להרוג את אדוארדס, אך פיל יורה בה בראשה והורג אותה.
פיל ואדוארדס זוכים לשבחים על הישגם, ההשעיה של אדוארדס מבוטלת ופיל חוזר לתפקידו כשוטר.
יאנג דלנסי קצין משטרה ריאן גאול מיליגן קצין משטרה מיטש סילפה טומי עבריין סינת'י וו בריטני מרלו מייקל מקדונלד רונובן סקרגל המקי מדרה טיטו בן פלקונה דוני פורצ'ן פיימסטר רובין
על הפקת הסרט הוכרז כבר בשנת 2008 על ידי חברת ג'ים הנסון, חברת ההפקות של יוצר החבובות המנוח ג'ים הנסון, ושנתיים מאוחר יותר חברת Lionsgate הצטרפה לפרויקט, עם תאריך הפצה מתוכנן לינואר 2011. באותו הזמן, התפקיד הראשי בסרט הוצע לקמרון דיאז.
בסופו של דבר דיאז פרשה מהפרויקט, והחל משא ומתן עם קתרין הייגל כמחליפתה.
בחודש יולי 2015, הוכרז כי STX Entertainment רכשה את זכויות ההפצה של הסרט (אחרי ש-Lionsgate איבדה אותן).
באפריל 2016, ג'יימי פוקס נכנס למשא ומתן לככב בסרט.
בחודש מאי 2017 נודע כי מליסה מקארתי הוחתמה לתפקיד הראשי בסרט, והיא אף לקחה חלק קטן בשכתוב התסריט.
בהמשך, הצטרפו לצוות השחקנים של הסרט גם מאיה רודולף, אליזבת בנקס, הבובנאי ביל ברטה, וג'ואל מקהייל.
שלב הצילומים של הסרט החל בלוס אנג'לס, קליפורניה ב-11 בספטמבר 2017. תקציב הסרט עמד על 40–47 מיליון דולר, כאשר שכרה של מקארתי עמד על 10-17.5 מיליון דולר עבור תפקידה.
בסך הכל, בסרט מופיעות 125 בובות, כש-40 מתוכן נוצרו במיוחד עבור סרט זה.
מאחר שהדרך הטובה ביותר לעבוד עבור מפעילי הבובות היא כאשר הם עומדים עם זרועותיהם ישרות - רצפות אתרי הצילומים הותאמו במיוחד עבורם.
הסרט הופץ על ידי STX Entertainment ב-24 באוגוסט 2018. במקור, הסרט תוכנן להיות מופץ ב-17 באוגוסט, אך עלייתו לאקרנים נדחתה בשבוע.
הקדימון הרשמי של הסרט הופץ ב-18 במאי 2018. כמו הסרט עצמו, הקדימון מוגבל לצפייה מגיל 17 ומעלה, ועל כן הוקרן בבתי קולנוע נבחרים לפני הסרט "דדפול 2" (שבעצמו מוגבל לצפייה מגיל 17 ומעלה).
בארצות הברית ובקנדה, הסרט הופץ במקביל לסרט "", ועל פי התחזיות היה צפוי להכניס בין 13 ל-15 מיליון דולר ב-3,225 אולמות קולנוע במהלך סוף השבוע הראשון להקרנתו.
בפועל, הסרט הכניס 950 אלף דולר בהקרנות טרום-בכורה ביום חמישי, ובכך הרוויח יותר מאשר 700 אלף הדולרים שהכניס סרטה הקודם של מקארתי, "", שיצא שלושה חודשים קודם לכן.
הסרט המשיך והכניס 9.5 מיליון דולר במהלך סוף השבוע הראשון להקרנתו, הפתיחה הנמוכה ביותר עבור סרט בכיכובה של מקארתי.
באתר האינטרט Rotten Tomatoes לסרט יש דירוג של 22% המבוסס על 161 ביקורות, עם ציון ממוצע של 3.9 מתוך 10. על פי דעת הרוב, הסרט "מבזבז את הנחת היסוד הטרנסגרסיבית המדהימה שלו על קומדיה חסרת רחמים, שמתאמצת יותר מדי במקום פשוט לנסות לספר סיפור משעשע".
באתר Metacritic לסרט ציון ממוצע של 27 מתוך 100, המבוסס על 40 ביקורות, רובן שליליות.
בסקר שפורסם באתר CinemaScore הסרט קיבל ציון ממוצע של בסולם של F עד , הציון הנמוך ביותר בקריירה של מקארתי, באתר PostTrak דווח כי הצופים העניקו לסרט ציון "נורא" של 58% בסך הכל.
שרה מלטון ממגזין הבידור העניקה לסרט ציון של 2 מתוך 10, וכתבה כי הסרט "בקושי מרגיש כמו הרחבה הולמת של מורשת הבובות של הנסון, לא בגלל שהסרט וולגרי ומלוכלך, אלא כי זה כל מה שהוא."
במאי 2018, ססמי וורקשופ, הארגון שמאחורי ההפקה של סדרת הטלוויזיה "רחוב סומסום", הגישה משפטית נגד STX Productions על שימוש בסימן המסחרי שלהם בסרט, על אף שאין להם כל מעורבות בו, ובפרט, השימוש בשורה "רק רחוב.
בלי סומסום." כחלק ממסע יחסי הציבור להפצת הסרט.
לטענתם, הקישור בין תוכנית הילדים לבין קומדיה למבוגרים יפגע במוניטין שלהם ויבלבל את הצופים.
בתגובה, פרסמה STX הודעה כי אין בכוונה לשנות את אסטרטגיית השיווק של הסרט.
ב-30 במאי 2018 התביעה נדחתה וזמן קצר לאחר מכן STX פרסמה הודעה לתקשורת, בה הביעה שביעות רצון מכך.
בובה רוסית היא סדרת טלוויזיה אמריקאית מסוגת קומדיה שחורה, שנוצרה על ידי נטשה ליון, איימי פולר ולזלי הדלנד.
הבכורה שודרה ב־1 בפברואר 2019 ב"נטפליקס".
העלילה עוסקת בנדיה, אישה ביום הולדתה ה-36, המוצאת עצמה לכודה בלולאת זמן, בה היא מתה בנסיבות משתנות ומיד חוזרת לאותה נקודה בדיוק, שוב ושוב.
נדיה, המפקפקת בשפיותה, מחפשת הסבר למצבה ופתרון שיאפשר לה לצאת מן הלולאה, ותוך כדי כך עוברת מסע גילוי עצמי.
לצד ליון, מככבים בסדרה גרטה לי, יול וסקז, אליזבת אשלי וצ'ארלי בארנט בתפקידים הראשיים.
העונה הראשונה שלה הייתה מועמדת לשלושה-עשר פרסי אמי, כולל לסדרת הקומדיה הטובה ביותר ופרס אמי לשחקנית הראשית הטובה ביותר לליון.
ב-11 ביוני 2019, "נטפליקס" הזמינה עונה שנייה, שעלתה לשידור ב-20 באפריל 2022.
נדיה וולווקוב היא מהנדסת תוכנה ניו-יורקית צינית ומיזנתרופית.
ביום הולדתה ה-36 היא עוזבת מסיבה הנערכת לכבודה, נדרסת על ידי מונית ומתה.
היא חוזרת מיד לחדר השירותים במסיבה, כמה שעות קודם לכן.
לאחר מכן היא חווה עוד מיתות משונות (בין היתר, היא מועדת במדרגות ושוברת את מפרקתה, נורית למוות בידי האם המאמצת שלה, נקלעת לפיצוץ הנגרם מדליפת גז ועוד) שלאחריהן היא שבה אל השירותים באותה השעה בדיוק.
נדיה סבורה בתחילה שנטלה סמים מסוג שאיננו רגילה אליו.
בייאושה, היא בוחנת השערות פרועות יותר ויותר לגבי המתרחש, הנעות מאובדן שפיותה ועד לאפשרות שהבניין בו נערכה המסיבה רדוף רוחות.
במחצית העונה היא נתקלת באלן זאברי, צעיר גמלוני ותמהוני הלכוד בלולאה דומה לשלה.
ביחד הם מנסים לפענח את המתרחש.
תוך כדי כך, כל אחד מהם נחשף לחיי השני: נדיה מבינה שאלן מכור לשליטה גמורה בחייו ומתקשה בהתנהגות חברתית מקובלת, בעוד שהוא רואה שהיא אנוכית, מנוכרת וסובלת מאובדנות.
לבסוף, הם מבינים שבסיבוב הראשון של לולאת המיתות והתחיות שלהם, נתקלו זה בזו בחנות, ויכלו להציל איש את רעתו.
לאחר מוות נוסף, הם מגיעים אל החנות, וכל אחד מהם נתקל בגרסה לא-מודעת של משנהו, כפי שהיו בליל יום ההולדת הראשון.
נדיה המקורית גסה ואטומה, ואלן הישן הלום דיכאון.
לבסוף, כל אחד מאלו שעברו את הלולאה מצליח להציל את האחר מבין אלו שלא נכנסו אליה.
שני הזוגות, כל אחד ביקום מקביל אחר, נקלעים לאותה תהלוכת תחפושות, וקווי הזמן מתלכדים: שתי הנדיות נוטלות פנס, ואז מגיחה אחת בראש התהלוכה.
בעונה השנייה הסדרה חוזרת אל נדיה ימים ספורים לפני יום הולדתה ה-40. היא עולה על רכבת שמחזירה אותה בזמן 40 שנה אחורה, אל הימים לפני לידתה.
שם היא מנסה להחזיר את הכסף שנגנב ממשפחתה אחרי השואה.
נטשה ליון - נדיה וולבוקוב, אישה צעירה החוגגת את יום הולדתה, אך מגלה שנידונה לחיות בלולאת זמן הממיתה אותה ומחזירה אותה שוב לאותה נקודה בכל פעם
גרטה לי - מקסין, חברתה הטובה של נדיה ומי שמארגנת את מסיבת יום הולדתה.
יול וסקז - ג'ון רייס, סוכן נדל"ן ובן זוגה לשעבר של נדיה שנמצא כעת בהליך גירושין מאשתו.
צ'ארלי בארנט - אלן זאברי, גבר צעיר עם בעיות נפשיות שמוצא את עצמו תקוע בלולאת זמן בדומה לנדיה.
אליזבת אשלי - רות, מטפלת וחברה ותיקה של משפחתה של נדיה, ומי שגידלה את נדיה רוב ילדותה.
דאשה פולנקו - ביאטריס, בת זוגו של אלן, שבוגדת בו עם מייק.
ג'רמי בוב - מייק קרשואו, פרופסור לספרות במכללה שאיתו ביאטריס מנהלת רומן.
ברנדן סקסטון השלישי - סוס, הומלס שנדיה עוזרת לו.
רבקה הנדרסון - ליזי, אמנית וחברתן של נדיה ומקסין.
ריטש רג'אן - פרן, חבר של אלן, שעובד במעדנייה.
וואריס אלוואליה - וורדוג, סוחר הסמים של מקסין.
יוני לוטן - ריאן, חובש.
דוד קייל - ד"ר דניאל, כימאי המייצר את הסמים שוורדוג מוכר.
סטיבן אדלי גירגיס - פיטר, מטופל של רות.
תמי סגר - שפרה, מזכירתו של הרב.
ג'ונתן הדרי - הרב, ראש בית-הכנסת "תפארת ישראל".
ברט יאנג - ג'ו, דייר מבוגר בבניין של אלן.
קלואי סביני - לנורה וולבוקוב, אמה של נדיה, בצעירותה.
ליליאס וייט - ד"ר זאברי, אימו של אלן.
קריסטל מוני הול - ג'ורדנה, חברתה של ליזי.
ב-20 בספטמבר 2017, הוכרז שנטפליקס נתנה להפקת הסדרה אור ירוק לעונה הראשונה שתכלול שמונה פרקים.
הסדרה נוצרה על ידי נטשה ליון, איימי פולר ולסלי הדלנד, שגם שימשו כמפיקות בפועל של הסדרה.
הדלנד כתבה את התסריט עבור הפרק הראשון, והיא וליון כתבו את שאר התסריטים של הסדרה.
ב-14 בדצמבר 2018, הוכרז שבכורת הסדרה תתקיים ב-1 בפברואר 2019.
לצד ההכרזה הראשונית על הזמנת הפקת הסדרה, אושר שנטשה ליון תהיה כוכבת הסדרה הראשית.
לצד ההכרזה על תאריך הבכורה, אושר שגרטה לי, יול וסקז, אליזבת אשלי וצ'ארלי בארנט הצטרפו לצוות השחקנים הראשי ושקלואי סביני, דאשה פולנקו, ברנדן סקסטון השלישי, רבקה הנדרסון, ג'רמי לואל בוב, ריטש ראג'אן וג'וסלין ביו יופיעו בהופעות אורח.
צילומי העונה הראשונה התקיימו ב-22 בפברואר 2018 בניו יורק סיטי.
צילומי העונה השנייה תוכננו למרץ 2020, אולם נדחו בעקבות מגפת הקורונה והחלו רק שנה לאחר מכן, במרץ 2021.
בובו-דיאולסו היא עיר בבורקינה פאסו שנוסדה במאה ה-15.
העיר ממוקמת כ-320 ק"מ מואגאדוגו, בירת בורקינה פאסו.
הטמפרטורה הממוצעת היא 27 מעלות צלזיוס.
החודש הכי חם הוא אפריל (31 מעלות צלזיוס).
כמות המשקעים הממוצעת היא 1,189 מילימטרים בשנה.
חודש אוגוסט הוא החודש הגשום ביותר (280 מ"מ גשם), וחודש פברואר הוא החודש היבש ביותר (1 מ"מ גשם).
העיר ממוקמת ליד הכבישים N1, N2, N8, N9 ו-N10. בנוסף, ליד העיר יש את נמל התעופה בובו-דיאולסו .
בובו הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי.
בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור".
אנשים אלה קוראים לעצמם בובו ומדברים את שפת בובו , מקבוצת שפות מאנדה.
אנשי במברה קוראים לקבוצה אתנית אחרת "בובו", בובו-אולה / וולה, או הבווה .
בעוד הבואה מדברים את שפות הבווה מקבוצת שפות גור ,קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג").
הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים.
שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם " מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור.
בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים.
הקוסמוגוניה של הבובו מתארת את בריאת העולם על ידי "וורו" ואת הציווי של יצירתה.
הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה.
המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון.
חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר.
עבור אנשים בובו יש שתי תקופות חשובות.
הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו".
החקלאות בקרב בובו הוא בעל חשיבות עליונה.
פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם.
גידולי המזון העיקריים הם דורה אדומה, דוחן פנינה, בטטות ותירס.
הבובו גם מגדלים כותנה, שנמכרת למפעלי טקסטיל בעיר קודוגו (Koudougou ).
השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו.
אביזר כיסוי הראש שאותו נוהגים בני הקבוצה לחבוש (גברים ונשים כאחד).
הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה.
בובו סיסה הוא פוליטיקאי שכיהן כראש ממשלת מאלי בין השנים 2019 ל-2020, עד שהודח מתפקידו בעקבות ההפיכה הצבאית במדינה באוגוסט 2020. לפני כהונתו כראש ממשלה שימש כשר התעשייה והמכרות וכשר הכלכלה והאוצר.
סיסה נולד בבמקו, מאלי, בשנת 1974. הוא סיים תואר שני במדעי הכלכלה באוניברסיטת אוברן ובעל תואר דוקטור במדעי הכלכלה מאוניברסיטת אקס-מרסיי.
בשנת 2005 החל סיסה את הקריירה ככלכלן בבנק העולמי בוושינגטון די.
בשנת 2008 הוא קודם לתפקיד כלכלן ראשי ומנהל פרויקטים בחטיבה לפיתוח אנושי.
בהמשך עבד בניגריה וניז'ר כנציג הבנק העולמי.
בשנת 2013 מונה סיסה לתפקיד שר התעשייה והמכרות.
בשנת 2016 מונה סיסה לשר האוצר.
בשנת 2019 מונה סיסה לראש ממשלת מאלי לאחר התפטרות ראש הממשלה הקודם.
בובה מתי הוא אלבום שירי ילדים וקלטת וידאו, של המוזיקאי והזמר הישראלי מתי כספי, שיצא בשנת 1992.
בקלטת הווידאו עצמה, עליה מבוסס האלבום שנקראת גם בשם "בובה מתי", קיימים 13 שירים, ויש גם עלילה ותסריט: ביום חורף גשום, מגיע דניאל הביתה ושומע קולות משונים.
דניאל נבהל, אבל אז הוא פוגש את בובה מתי ששר לו שירים בחוויתיו.
כספי מגיש בעצמו את השירים, כשהוא נעזר בגני תמיר, ציפי מור, דני שגב והילדים דניאל אפרת ודפנה פטישי.
תסריט ובימוי לווידאו: שמי זרחין.
האלבום ליווה את הקלטת ומכיל את השירים שבקלטת הווידאו.
הקלטת הופקה בחברת קלסיקלטת והד-ארצי ואפילו שירי הקלטת שודרו בעבר בערוץ בייבי, הופ!
השירים באלבום, חוץ מ"שש" ו"נמלים", הם שירים מוכרים, כולם בעיבודים חדשים שנכתבו במיוחד לאלבום, וגם הופיעו כבר באלבומיו הקודמים של כספי, בעיקר באלבום "צד נוסף" שהוקדש אף הוא לשירי ילדים.
באלבום גם השיר "ילדותי השניה", אחד השירים הכי מזוהים איתו.
שיר זה, והכללתם של שירים כמו "כלבלב הו בידי בם בם" או "אולי זה מעליב" בהופעותיו של מתי למבוגרים, מראים כי כספי אינו תופס את יצירתו לילדים כז'אנר נפרד מיצירתו למבוגרים.
בין הנגנים המשתתפים באלבום הם פטר ורטהיימר ואיתמר ארגוב.
כמו כן משתתפים נגני כלי מיתר שונים.
אחד השירים יוצאי הדופן באלבום ובכלל ביצירתו של כספי, הוא השיר "נמלים", מעין שיר פאנקי-ראפ הומוריסטי.
האלבום חשף את השירים של כספי לילדים שנולדו בשנות ה-80 המאוחרות ותחילת שנות ה-90.
ב-2008 הוציאה חברת "הד ארצי" את "בובה מתי" בהפצה מחודשת על גבי DVD, במארז הכולל גם תקליטור שמע עם השירים.
הפצת הקלטת לחנויות התקליטים: "NMC".
הפצת הקלטת לחנויות: "קלסיקלטת" ו"הד ארצי".
בובאן ניקולוב (במקדונית: Бобан Николов; נולד ב-28 ביולי 1994) הוא כדורגלן צפון-מקדוני, המשחק בעמדת הקשר בבוראץ באניה לוקה.
ניקולוב התחיל את הקריירה שלו בקבוצת הנערים של ברגלניצה שטיפ ובגיל 16, הצטרף לאקדמיית גאורגה חאג'י הרומנית.
בקיץ חתם ניקולוב בויטורול קונסטנצה מליגת העל הרומנית.
ב-8 במרץ 2013, ניקולוב ערך את הופעת הבכורה שלו בקבוצה בהפסד 1–4 לגז מתאן מדיאש.
ב-19 במאי, הבקיע את שער הבכורה שלו בקריירה בניצחון 2–5 נגד סטיאווה בוקרשט.
בקיץ חזר ניקולוב למקדוניה וחתם בווארדאר.
בעונת , ניקולוב רשם את עונת השיא שלו בקריירה, בה כבש 7 שערים ב-34 משחקים.
ב-1 בפברואר 2018 חתם ניקולוב בפהרוואר מליגת העל ההונגרית.
ב-20 באוגוסט 2021 חתם בשריף טירספול מליגת העל המולדובית.
בספטמבר חתם בסטיאווה בוקרשט מליגת העל הרומנית.
בספטמבר הצטרף לקישווארדה מליגת העל ההונגרית.
ב-29 במאי 2016 ערך ניקולוב את הופעת הבכורה שלו בנבחרת מקדוניה הצפונית בניצחון 1–3 נגד .
ב-24 במרץ 2017, ניקולוב הבקיע את שער הבכורה שלו בנבחרת בניצחון 0–3 נגד .
ניקולוב נכלל בסגל הנבחרת לקראת יורו 2020.
בובו וזץ היא סדרת מערכונים מונפשת ישראלית, שהופקה על ידי חברת ההפקה Shortcut Playground עבור HOT.
הסדרה עלתה לראשונה לשירות הווידאו על פי דרישה HOT VOD Young ב-22 באפריל 2009.
במרכז הסדרה עומדות דמויותיהם של בובו וזץ, אשר התקבלו לפרזנטורים של HOT VOD Young.
בסדרה מוצגת דרך התמודדותם עם סיטואציות בדרכם המקורית והמצחיקה; בנוסף, מערכונים מאוחרים יותר מציגים אותם בסיטואציה המתקשרת לתוכן אשר אותו מעוניינים לקדם, בין אם בתסריט, בדרך ההתנהגות או המוזיקה.
הצמד נוהג לעיתים קרובות לשבור את הקיר הרביעי בפנייה ישירה ובמודעות לצופים.
ישנם מערכונים החוזרים על עצמם מספר פעמים, כגון "המופע הנוצץ של זץ": במערכונים אלו, לזץ יש תוכנית אירוח, בה בובו מתפקד כלהקה.
בכל מערכון, זץ מנסה לארח דמויות מפורסמות בקרב הקהל, כגון דורה או עכברסטה, אך אלה אף פעם לא מגיעים ועל בובו מופקדת הבקשה "לאלתר" - דבר היוצר סיטואציות בהן בובו מנסה לחקות דמויות מוכרות.
בובו (אביעד בנטוב): מפלצת ירוקה ממין זכר, אחד משני הפרזנטורים של HOT VOD Young.
תמים וקל דעת, לרוב נוטה להאמין לזץ בנושאים מגוונים, אף על פי שבדרך כלל שגויים.
בחלק מהפעמים הוא מוצג כבעל חוזק פיזי.
באחד מהמערכונים נחשף כי שם משפחתו הוא ג'וניור, ובמערכון אחר נחשפו שמות בני משפחתו ואף חלקם נכחו במערכונים נוספים.
המאכל האהוב עליו הוא פחזניות.
למד לנגן על פסנתר במשך 10 שנים.
זץ (אודי גוטשלק): רובוט כתום, אחד משני הפרזנטורים של HOT VOD Young.
לעיתים קרובות מנצל את בובו, ונוהג להזכיר כמה הוא יותר טוב ממנו.
מנסה ברוב המערכונים "לפרוץ" מהמסך של השירות.
במערכונים המוקדמים יותר ישנה שנאה קלה של זץ כלפי בובו, אך בהמשך נרקמת חברות בין השניים.
באחד מהמערכונים נחשף כי שם משפחתו של זץ הוא שלוזנברג, ואילו שמות הוריו הם מתילדה ויהושע.
וענונו: בעל חנות, אשר רוב מוצריה בעלי בעיות, כגון נורה שרופה או סביבון שכל פאותיו הן האות נ'.
בובו נוהג לרכוש אצלו לעיתים קרובות.
דמותו אינה נוכחת באף מערכון אלא שמה מוזכר בלבד.
כמו כן, מצוין כי לאשתו יש חנות בגדים אשר ממנה בובו קנה לו ולזץ חולצות אשר לא תואמות למידותיהם.
ידיים: זוג ידיים אנושיות המופיעות לצד הצמד המונפש בסדרת הספין אוף "בובו וזץ יוצרים".
ידיים מוצג כמוכשר ויצירתי, בכך שבכל פרק מכין יצירות ברוח החג המוצג בפרק, מדריך את הקהל, ומקבל מחמאות על עבודתו מבובו וזץ.
ויגו: כלב דמוי קופסה אשר הגיע במקור כהודעת אזהרה על בעיה ב-HOT VOD Young בסרט הקצר "בובו וזץ בתעלומה הגדולה".
ויגו אינו מדבר, אך משמיע קולות כלביים ומתנהג בהתאם.
זץ נוטה להרגיש כי ויגו מעיק עליו, ומאט את הצמד בדרכו לפתרון התעלומה, אולם בובו חש חיבה כלפי ויגו.
בסוף הסרט הקצר, ויגו מקבל תוכנית אירוח משלו.
לסדרה הופקו למעלה מ-200 מערכונים בשלל נושאים.
אורכו הממוצע של מקבץ מערכונים המכיל בין 4–7 מערכונים הוא 5 דקות; אורכו הממוצע של מערכון נע בין חצי דקה ל-2 דקות.
רוב המערכונים זמינים בשירות ה-VOD, בעוד שחלק נגנזו והועלו למקומות אחרים בנפרד.
שבעה מערכונים דובבו לאנגלית, ופורסמו בערוץ ה-Vimeo של Shortcut Playground.
בין המערכונים המדובבים: "הדרך לאנימליה", "בובו ספוג", "להעיר את בובו", "הדיקור הסיני", "סופר בובו", "קיק בובוטסקי" ו"הפינגווין של זץ".
בובו וזץ בתעלומה הגדולה הוא סרט קצר שאורכו כ-18 דקות.
הסרט עוסק בבובו, זץ וחברם החדש, ויגו, אשר מקבלים משימה לגלות מי גורם לתקלות בעולמות התוכן של HOT VOD Young.
השלישייה מבקרת בכל עולמות התוכן ב-VOD (סרטים, ערוצי ילדים, פעוטות וקטנטנים) בניסיון לפצח את התעלומה.
הסרט זמין לצפייה בשירות ה-VOD בשתי דרכים: כל הסרט באופן רציף במשך כ-18 דקות, וכ-8 פרקים המייצגים חלקים שונים מהסרט.
בובו וזץ יוצרים לחגים היא תוכנית ספין אוף למערכונים המקוריים, המציגה מדריכי עשה זאת בעצמך בהשתתפות בובו, זץ וחברם, ידיים.
כל פרק עוסק בחג או מועד מסוים, והיצירה בהתאם.
הפרק מתחיל בהצגת החג על ידי בובו וזץ, ומיד לאחר מכן, סרטון הדרכה להכנת יצירה ברוח החג, בו מפורטים כל השלבים להכנת היצירה.
אורך פרק ממוצע נע בין דקה לדקה וחצי.
מספר פרקהחג בו עוסק הפרקהיצירה1ט"ו בשבטעץ פונפונים2פסחכרטיס ברכה מעוצב כתווית לבקבוק יין3שבועותסלסלת ביכורים מבקבוק פלסטיק4סוכותשרשרת לקישוט הסוכה5חנוכהחנוכייה6יום המשפחהשלט עם שם המשפחה7פוריםליצן מתמונה אישית
דמויותיהם של בובו וזץ הופיעו במגוון פרסומות עבור HOT, מעבר לאלה הנמצאות במערכונים.
בפסח ובחופש הגדול, תכנים שבעבר היו זמינים בתשלום הופכים לזמינים בחינם לתקופה מוגבלת.
על מנת לשווק מבצעים אלה, הופקו קליפים בכיכובם של בובו וזץ, אשר כל אחד מהם מכיל שיר מקורי המדבר על היקף התכנים הרב וזמינותם בחינם.
קליפים אלו הופקו מ-2009 עד 2018, השנה בה חברת HOT הפסיקה להשתמש בבובו וזץ בתור הפרזנטורים של השירות.
ב-2009, דמויותיהם של השניים הופיעו במופע הפסטיגל של אותה השנה, "קונג פו פסטיגל".
לפסטיגל נכתב שיר מקורי, "שיר הטאללה", אותו בובו וזץ שרים כדי "לפרוץ" ממסך הטלוויזיה.
בנקודה אחת בפסטיגל הוצגה אגם רודברג בתור חברה של בובו, ובנקודה אחרת גירש אלי יצפאן את השניים מהבמה בתור שוטר.
בנוסף, דמויותיהם של בובו וזץ הופיעו בעולם הווירטואלי "גלובו", אשר שוחרר בשנת 2016. דמויותיהם הוסרו מהמשחק בספטמבר 2018, כש-HOT הפסיקו להשתמש בהם עבור הפרזנטורים של השירות.
בשנת 2019, צוות הפיתוח של המשחק פרש.
"בובה" הוא שיר של הזמר-יוצר הישראלי נועם בתן, אשר יצא לאור ב-18 בדצמבר 2022, כסינגל השישי מתוך אלבום הבכורה שלו, "מעל המים".
את השיר כתב והלחין נועם בתן יחד עם גיא קופלמן ויובל מעיין, והפיק קופלמן.
במצעד השבועי של ספוטיפיי ישראל, נכנס השיר למקום ה-183 עם כ-36,811 השמעות ב-12 בינואר 2023. לאחר צאתו של האלבום "מעל המים", הגיע השיר למקום ה-41 ב-30 במרץ 2023 עם כ-84,754 השמעות באותו השבוע.
בגלגלצ, הגיע השיר בשיאו למקום השלישי במצעד הרשמי.
בובה תותי הוא ספר ילדים מאויר מאת הסופר דויד גרוסמן.
הספר יצא לאור בשנת 2017 על ידי "עם עובד", ומלווה באיוריו של גלעד סליקטר.
הספר מעביר מסרים חינוכיים רבים, כמו כללי ההתנהגות עבור ילדים בגן ובחיים בכלל.
הספר תורגם לערבית בשנת 2019.
לילך היא ילדה בגן, ולה בובה בשם "תותי" שהיא אוהבת מאוד.
יום אחד תותי אבדה ולאחר חיפושים נמצאה במגירתה של עמליה, ילדה מהגן של לילך.
לילך טענה כי עמליה גנבה אותה, אבל עמליה הכחישה וטענה כי הבובה שלה.
בשלב זה הגננת התערבה וביררה את האירוע, אך לא הצליחה להבין למי שייכת הבובה.
בהמשך הסיפור העלילה מסתבכת כייוון שילדים נוספים התערבו בעניין.
לבסוף עמליה הודתה באשמה, והבובה הוחזרה ללילך.
הסיפור מסתיים בסוף טוב, שבו לילך סלחה לעמליה והסכימה שתהיה לצידה ותלטף את תותי, וכך הן נרדמו יחדיו.
דויד גרוסמן כתב את הסיפור "בובה תותי" בהשראת מקרה אמיתי שקרה לנכדתו לילך.
גרוסמן לקח את הסיפור לכיוון מעט שונה כפי שסיפר באחד מראיונותיו: "הספר הוא על ילדה שמזהה שנעשה לה עוול, ולא מצליחה לבטא אותו.
רציתי לתאר את המחנק הזה, שלא רק ילדים חווים כשצריך למחות על אי צדק".
יש הטוענים שספר הילדים "בובה תותי", יכול להפוך בקלות ל"טקסט פוליטי".
כאמור, אפשר לנתח את האסוציאציות הפוליטיות שעולות מ"בובה תותי" בסוגיות כמו מריבה ופיוס, פריבילגיות ויחסי כוחות.
יש האומרים שהסיפור נוטה לצד "השמאלי" של מערכת הדמוקרטיה, כי הוא מדבר על פיוס, עשיית שלום וחלוקת הבובה (שטחים).
כמו כן, הספר מדבר על כך שאם כולם יתרמו ויספרו את האמת, כל אחד יקבל חלק.
הסיטואציה שאליה נקלעה נכדתו של גרוסמן הזכירה לו את מערכת היחסים בין יהודים לערבים בישראל, ומכאן שאחד הרעיונות של הסיפור רומז על המצב התרבותי והמדיני בין היהודים לבין הערבים.
הספר תורגם לערבית בשנת 2019 על־ידי מנאל סעאבנה.
הסיפור תורגם ברגישות ובנאמנות למקור תוך יצירת ניגון מיוחד המותאם לשפה הערבית.
"הבובה זהבה" או "בובה זהבה" הוא שיר ילדים עברי מאת מרים ילן-שטקליס, הידוע בלחנו המפורסם של שמוליק קראוס (1967).
השיר פורסם לראשונה בשנת 1941 בשבועון "דבר לילדים".
השיר פורסם לראשונה בשנת 1941 בעיתון "דבר לילדים".
ילן-שטקליס, שעבדה בספרייה הלאומית, פרסמה סיפורים ששמעה מפי עמיתה לעבודה על בתה נורית.
באחד הימים סיפרה האם על נורית כי נדדה שנתה של הילדה מפני שפחדה מהחושך.
במיטה של נורית שכבה גם הבובה שלה, זהבה.
השיר פורסם בעיתון, ולאחר פרסומו הביאה נורית את השיר למורה שלה למוזיקה, צבי קפלן (1916–1993), שהלחין את השיר.
ילן-שטקליס, שהכירה מאוחר יותר את שמוליק קראוס, מסרה לו את השיר, ולחנו היה לגרסה המפורסמת והידועה ביותר שלו.
החידוש לשיר בוצע על ידי שלישיית "החלונות הגבוהים".
זהו לחנו הראשון של קראוס לשיר של ילן-שטקליס, ובהמשך הוא הלחין רבים משיריה של המשוררת.
השיר פורסם גם בספרי שירי הילדים של ילן-שטקליס, "אצו רצו גמדים" משנת 1939, "שיר הגדי" משנת 1960 ו"פרח נתתי לנורית", שיצא לאור בשנת 2005, כ-20 שנה לאחר מותה של המשוררת.
השיר ללחנו של קראוס יצא בשנת 1967 באלבומה היחיד של שלישיית "החלונות הגבוהים".
ידועים גם ביצועים נוספים לשיר, בפי ג'וזי כץ, חוה אלברשטיין, שרית חדד, זהבה בן, גידי גוב יגאל בשן ויובל דיין.
בובאקר טאמבדו הוא כדורגלן גמביאני המשחק בעמדת החלוץ.
טאמבדו החל את הקריירה המקצוענית שלו בקבוצת ריאל דה בנג'ול מליגת העל הגמבית.
ב-11 בינואר 2022 הושאל לפאידה לינמיסקונד מליגת העל האסטונית.
בתום עונת חתם על חוזה קבוע במועדון.
בסך הכל ערך 29 הופעות ליגה במדי המועדון, בהן הבקיע 13 שערים.
ב-11 בפברואר 2023 הושאל טאמבדו לשריף טירספול מליגת העל המולדובית עד לתום עונת .
הוא ערך שבע הופעות ליגה במהלך תקופת ההשאלה, בהן הבקיע שער אחד.
הוא זכה עם המועדון באליפות מולדובה ובגביע המולדובי.
ב-1 בפברואר 2024 נרכש על ידי הפועל תל אביב ב-150 אלף יורו וחתם על חוזה לשנתיים וחצי עם אופציה לשנה נוספת.
הוא פתח במשחק הראשון שהיה בסגל נגד הפועל חדרה בו הקבוצה הפסידה 1-0.
בובה היא סדרת טלוויזיה בריטית לפעוטות שנוצרה על-ידי אן ווד והופקה ב-Ragdoll Productions מבית היוצר של גאיה גל וגילי, טלטאביז, בראם והגן הקסום, בשיתוף עם GMTV.
בישראל הסדרה שודרה בערוץ בייבי החל משנת 2003 מיום הקמתו.
קטע אנשי הסיפור קוריין על-ידי עמי מנדלמן בדיבוב העברי.
דיבוב הסדרה הופק באולפני נ.ל.ס.
כל פרק עוקב אחר הבוביים בביצוע שגרת ריקודים שבה מעודדים את הקהל להשתתף.
היוצרים ב־Ragdoll Production עיצבו את המופע כ"משחק טלוויזיה" אינטראקטיבי עם דגש על מודעות מרחבית, פיתוח מיומנויות מוטוריות ופתרון חידות.
פרקים של בובה מחולקים לשני קטעים עיקריים: אחד עם הבוביים ואחר עם אנשי הסיפור.
הסדרה מתמקדת בבוביים, חמישה יצורים צבעוניים שמתוארים כ"אטומים קסומים" של אנרגיה.
הם מגולמים על ידי שחקנים בתלבושות של גוף מלא.
הפרווה שלהם נוצצת ומנצנצת באורות זעירים, ויש להם עיניים גדולות ושורות של אורות לגבות.
הוּמְבָּה (Humbah) – בובה צהובה (שיחקה: אמה אינסלי)
זוּמְבּה (Zumbah) – בובה סגולה (שיחק: אלכס פולטר)
זִינְג-זִינְג זִינְגְבָּה (Zing-zing zingbah) – בובה כתומה (שיחק: קאל יאגרס)
ג'וּמְבָּה (Jumbah) – בובה כחולה (שיחק: פיל הייז)
גִ'ינְגְבָּה (Jingbah) – בובה ורודה (שיחקה: לורה פרו)
אנשי הסיפור הם דמויות אנושיות שותקות שפעולותיהן נשלטות על ידי ילדים מחוץ למסך המשתמשים במילת הקסם "בובה".
כל פרק של בובה כולל קטע שבו נותנים לאנשי הסיפור מתנה בצורה קסומה.
הלוס אנג'לס טיימס כינה את הקטעים הללו "חידות ויזואליות קומיות המבוצעים עם כשרון וודווילי".
סבתאל'ה (Grandmama) – אישה קווקזית מבוגרת אך עם זאת.
יש לה שיער צהוב בהיר-לבן והיא לובשת שמלת בית ורודה כהה, סוודר כחול פסטל, גרביים לבנים ונעלי ספורט אדומות.
סבאל'ה (Grandpapa) – איש קווקזי קשיש ועם זאת זריז.
יש לו שיער לבן ושפם לבן; הוא לובש חולצה צהובה עם שרוולים ארוכים, מכנסיים אפורים כהים, כתפיות אדומות ונעלי ספורט לבנות.
יש לה שיער כהה ולובשת חולצה רפויה בצבע תכלת, מכנסיים רפויים ורודים בהירים ונעלי ספורט ורודות.
הוא לובש חולצה ורודה בהירה עם שרוולים קצרים, מכנסיים לבנים ונעלי ספורט שחורות.
אח ואחות (Brother and Sister) – תמיד בזוג, שניהם נראים בשנות העשרה המאוחרות לחייהם.
אח (Brother) – הוא בחור ספרדי עם שיער שחור קצר; הוא לובש חולצת טריקו כחולה בהירה, מכנסיים קצרים עד הברכיים אדומים בוהקים ונעלי ספורט לבנות עם שרוכים ורודים.
אחות (Sister) – היא בחורה תאילנדית עם שיער שחור עד הירכיים בקוקו ארוך; היא לובשת חולצת טריקו אדומה בוהקת, מכנסי קפרי כחולים בהירים ונעלי ספורט לבנות עם שרוכים ורודים.
דודל'ה (Auntie) – אישה יפנית.
יש לה שיער שחור קצר ולובשת חולצת לבנדר עם שרוולים ארוכים, מכנסיים שחורים, גרביונים סגולים ונעליים שחורות.
פידו הכלבלב הקטן (Little Dog Fido) – כלבלב מסוג ג'ק ראסל טרייר.
הוא הדמות היחידה בעולם הסיפור שלא נשלטת לחלוטין על ידי מילת הקסם "בובה".
אחד הדברים הנפוצים בבובה הוא בובה כדור.
הבובה כדור, כדור לבן זוהר, הוא המקום שבו חיים הבוביים, והוא מופיע משום מקום בחלקים שונים של המופע.
הוא נודד ממדינה למדינה כאשר הוא נקרא על-ידי ילדים.
בתוך הבובה כדור יש סט של תרמילים על בסיס עגול ומסתובב, שבו הבוביים טוענים אנרגיה.
זה נראה כמו חמישה תרמילי מטען מטושטשים דמויי מצקת עם ידיות מקושרות; ולחלופין, תרמילים הם המיטות של הבוביים או שהם נראים כמו חמישה חצאי תאנים.
האנרגיה נוצרת מהצחוק של הילדים כשהם משחקים עם הבוביים, הבובה כדור ואנשי הסיפור.
בובות צללים הוא ספר של אורסון סקוט קארד שיצא לאור בשנת 2002 והוא הספר השלישי בסדרת "הצל" (או סדרת "בין").
פיטר ויגין, אחיו הבכור של אנדר, הוא ההגמון.
כשהוא מקבל מידע מודיעיני מסין, על כך שאשיל מוחזק שם כאסיר, הוא מחלץ אותו משם באמונה שיוכל לרגל אחריו וללמוד על קשריו ואז להסגיר אותו למדינה כלשהי כדי שיועמד לדין (עד אותה תקופה, אשיל בגד ברוסיה, פקיסטן והודו).
מאחר שאשיל הורג את כל מי שראה אותו פגיע, הוא מאיים על בין ופטרה.
בין מאמין שפיטר לא מעריך מספיק את יכולתיו של אשיל, ושהוא (בין) נמצא בסכנה כל עוד איננו מסתתר; הוא ופטרה נמלטים מיד ממתחם ההגמוניה בריבייראו פרטו, ברזיל.
במהלך נסיעתם, פטרה משכנעת את בין להתחתן ולהביא ילדים איתה, כשהאהבה שלו אליה גוברת על הגועל שחש להנדסה הגנטית שיצרה אותו.
הם מוצאים את החוקר שגילה את השינוי הגנטי שיצר את בין ואת הרופא שביצע את הניסוי שיצר אותו ובעזרתם מתחילים בהפריה מלאכותית שיוצרת תשעה עוברים; אחד מושתל ברחם של פטרה, שלושה מושמדים (בטענה שהם נושאים את המפתח של אנטון, אותו שינוי גנטי שבין סלד ממנו) והיתר מוקפאים ונשמרים.
באותו זמן, בין מקבל הודעה מהאן-טסו ("הוט סופ") הסיני, חבר מבית הספר ללחימה, הטוען שלא העביר את המידע על אשיל לפיטר.
בין מבין את התרגיל, ושולח הודעה להוריו של פיטר; הם בורחים איתו ממתחם ההגמוניה.
בין ופטרה חומקים מניסיון התנקשות, ובורחים לדמשק, שם חבר אחר מבית הספר ללחימה, עלי, הוא הח'ליף הלא-מוכרז של העולם המוסלמי הכמעט-מאוחד, המסייע להם.
בשלב זה מתגלה לקורא עתידו הצפוי של המזרח התיכון בכלל, ושל ישראל בפרט.
עובריהם של פטרה ובין נחטפים, ובין מצפה שאשיל ישתמש בהם כפיתיון.
פיטר והוריו נמלטים בעילום שם לתחנת החלל שהייתה פעם בית הספר ללחימה וכיום היא בסיס לשיגור מעבורת התיישבות, וסומכים על הגנתו של קולונל גראף, בעבר מפקד בית הספר ללחימה וכיום שר ההתיישבות.
זמן קצר לאחר הגעתם, הודעה נשלחת על היותם בתחנה.
בעזרתו של קולונל גראף, הם מזייפים את עזיבתם וחושפים את הבוגד ושולחים מעבורת לא מאוישת במקומם, שמיורטת מעל ברזיל (היכן שאשיל נמצא, במתחם ההגמוניה).
בספר הקודם, סין כבשה את הודו ואת הודו-סין.
עלי מתכנן לשחרר את מדינות אלה על ידי פלישה לסין (כהסחה), ואז להודו (כאשר סין משכה את צבאותיה משם להגנת המולדת).
הפלישה מצליחה, וכשממשלת סין מבינה את הסכנה, היא מתנערת מאשיל ומביאה הוכחה שגנב את משגר הטילים שאיתו הפיל את המעבורת שכביכול פיטר היה עליה.
כשאין לו דרך מוצא אחרת, אשיל יוצר קשר עם בין שייתן לו את עובריו בתמורה למעבר חופשי.
בין ופיטר חוזרים למתחם ההגמוניה.
בין חומק ממלכודותיו של אשיל, שלא מחזיק בעוברים בכלל, והורג אותו.
הספר מסתיים עם פיטר החוזר לתפקיד ההגמון, פטרה מאוחדת עם בין, חליף' המנהיג את העולם המוסלמי, סין שאיבדה שטח רב וקיבלה תנאי כניעה משפילים, וחמישה עוברים שחסרים עדיין.
בין ימשיך לחפש אחריהם בספר הבא, "הצל של הענק".
בובי ג'קסון הוא כדורסלן עבר אמריקאי ששיחק בעמדות הרכז והקלע.
לפני הקריירה המקצועית שלו שיחק ג'קסון ב"מכללה הקהילתית של מערב נברסקה" ולאחר מכן באוניברסיטת מינסוטה.
בשנת 1997 נבחר בבחירה ה-23 בדראפט ה-NBA על ידי קבוצת סיאטל סופרסוניקס ומיד הועבר בטרייד לדנוור נאגטס.
בעונת הרוקי שלו קלע ג'קסון 11.6 נקודות ומסר 4.7 אסיסטים בממוצע למשחק ובסיומה נבחר לחמישיית הרוקיז השנייה של העונה.
למרות היכולת הטובה שהציג, נשלח ג'קסון בינואר 1999 למינסוטה טימברוולבס, כחלק מטרייד משולש עם טורונטו ראפטורס.
לאחר שתי עונות בינוניות במינסוטה בהן קלע 5.9 נקודות למשחק בלבד, חתם באוגוסט 2000 בסקרמנטו קינגס, בה הציג את היכולת הטובה בקריירה.
במשך חמש עונותיו עם הקינגס שימש כמחליפו של מייק ביבי בעמדת הרכז, ולעיתים הוצב גם בעמדת הקלע, למרות גובהו הנמוך יחסית (1.85 מטרים).
בתקופתו בסקרמנטו עזר לקבוצה להעפיל לשלב הפלייאוף בכל אחת מהעונות, כשבעונת הגיעה הקבוצה עד גמר המערב, בו הפסידה לאלופה שבדרך לוס אנג'לס לייקרס בתוצאה 3–4. בעונת קלע ג'קסון שיא קריירה של 15.2 נקודות בממוצע למשחק, ובסיום העונה זכה בפרס השחקן השישי של העונה ב-NBA.
ב-2 באוגוסט 2005 נשלח בטרייד לממפיס גריזליס, יחד עם גרג אוסטרטאג, בתמורה לבונזי ולס.
לאחר עונה אחת בממפיס חתם ג'קסון בניו אורלינס הורנטס, ובמהלך עונת הועבר בטרייד ליוסטון רוקטס.
ב-14 באוגוסט 2008 נשלח בחזרה לסקרמנטו כחלק מטרייד שהעביר את רון ארטסט לרוקטס.
ב-11 בינואר 2010 שוחרר ג'קסון מהקינגס, ובאוקטובר 2010 הודיע רשמית על פרישה ממשחק, בגיל 37. לאורך הקריירה העמיד ג'קסון ממוצעים של 9.7 נקודות, 3.1 ריבאונדים ו-2.6 אסיסטים למשחק.
בתחילת עונת מונה לעוזר מאמן בסקרמנטו קינגס, תחת המאמן פול וסטפאל.
לאחר עונה אחת, כשהוחלף וסטפאל במייק מלון, הודיעה הקבוצה על סיום תפקידו של ג'קסון בקבוצה.
ב-9 בספטמבר 2013 הצטרף ג'קסון לצוות המקצועי של מינסוטה טימברוולבס כעוזר לפיתוח שחקנים.
רוברט טייר "בובי" ג'ונס היה שחקן גולף חובבן אמריקאי אשר נחשב לאחד הטובים בכל הזמנים.
ג'ונס נולד באטלנטה שבמדינת ג'ורג'יה, והחל לשחק גולף בגיל צעיר.
כשהיה בן 6 זכה בטורניר הגולף לילדים, וכשהיה בן 14 הגיע לסיבוב השלישי באליפות ארצות הברית לחובבים.
בזמן השיא שלו בתור שחקן גולף, בין השנים 1923-1930, ג'ונס שיחק הן בתחרויות החובבנים התחרה בהצלחה לא מועטה גם בתחרויות המקצועניות.
לעיתים, הוא הצליח לנצח כוכבי גולף כמו: וולטר הייגן וג'ין סאראזן (Gene Sarazen), שזו הייתה גם תקופת השיא שלהם.
גם בתקופת השיא שלו, עבד ג'ונס כעורך דין במשרה חלקית.
בשנת 1923 זכה בתואר החשוב הראשון שלו - אליפות ארצות הברית הפתוחה.
הוא ניצח בתחרויות רבות באותה התקופה.
כמו כן, הוא שחקן הגולף היחיד שזכה ב"גראנד סלאם" - זכייה בארבעת הטורנירים הגדולים באותה השנה (1930).
בסך הכל, השתתף ג'ונס ב-31 טורנירי מייג'ור, מתוכם זכה ב-13 והתמקם בעשירייה הראשונה ב-14 אחרים.
בגיל 28 פרש ממשחק הגולף והשקיע את עיקר זמנו בעריכת דין, וזאת אף על פי שהרוויח כסף רב ממשחק והדרכת גולף וכן מעיצוב ציוד.
כשהסביר את החלטתו לפרוש אמר ג'ונס: "זה (אליפות בגולף) כמו כלוב.
ראשית, אתה מצפה להיכנס לשם ואחר כך אתה מצפה להישאר, אבל כמובן שאף אחד לא יכול להישאר" .
ג'ונס ייסד מגרש גולף על שם העיר בה הוא חי, ואף הקים טורניר שנתי בינלאומי בשם המאסטרס.
הוא נפטר בגיל 68 מסירינגומיאליה (מחלה בעמוד השדרה) בביתו שבאטלנטה.
אליפות בריטניה לחובבים - 1930.
"בובות נייר" הוא סרט תעודה ישראלי, בבימויו של תומר הימן, שיצא לאקרנים בשנת 2006, זוכה פרס טדי.
הסרט התיעודי עוקב אחרי חייהם של שישה עובדים פיליפינים העובדים בבני ברק בסיעוד קשישים, ובסופי שבוע עורכים בתל אביב מופע דראג בשם "בובות של נייר".
הסרט מציג את חייהם על רקע חששם ממשטרת ההגירה ומפיגועים.
הסרט הופק תחילה כמיני-סדרה, ששודרה בשנת 2004 בשישה פרקים בערוץ "yes פלוס" בטלוויזיה בלוויין.
בובות היא טלנובלה ישראלית מבית "דרסט הפקות" ששודרה בערוץ הוט 3 בשנים 2008-2007, ועסקה בעולם הדוגמנות.
במרכז העלילה היריבות בין שני סוכני הדוגמנות נאווה (מיקי קם) ואריק (דודו טופז).
כנהוג בטלנובלות, בעלילת "בובות" מעורבים סודות, שקרים, רומנים אסורים, תככים ושערוריות.
את שיר הפתיחה של הסדרה כתב דרור נובלמן, הלחין שי נובלמן ושרו רוני אלטר וההרכב טרי פויזן.
הסדרה צולמה באולפני נווה אילן.
בסדרה ישנם מספר קווי עלילה.
קו העלילה המרכזי עוסק בהתערבות בין מנהל סוכנות "אוגוסט" אריק צרפתי לבין מנהלת סוכנות "קאט אאוט" נאווה נאמן, שהיו נשואים בעבר.
לפי ההתערבות, הסוכנים יאתרו כל אחד דוגמנית חדשה, שתתמודד על תואר דוגמנית השנה.
הסוכנות שהדוגמנית שלה תפסיד תעבור לבעלותה של הסוכנות המנצחת.
קו עלילה נוסף, עוסק במרים, נערה דתייה מצפת אשר נפגשת בעולם הדוגמנות במקרה, לאחר תאונת דרכים עם סוכן הדוגמניות תומר נאמן, בנה של נאווה.
בהמשך הסדרה, מרים מגלה כי אריק צרפתי הוא אביה, לאחר שמצאה מכתב פרידה שנשלח מאביה, כביכול, לאמה רונית, ובו צורף כסף להפלה של עצמה.
במחשבה כי אריק הרס לה ולאמה את החיים, מרים מחליטה לנקום.
היא עוברת מהפך במראהּ החיצוני, משנה את שמה למרי קיי ומתחברת עם עיתונאית מבוגרת בשם בתיה גלעם, שזוממת להפיל איתה את אריק צרפתי.
מרי מצטרפת לסוכנות אוגוסט כדוגמנית המתמודדת על התואר של דוגמנית השנה, ללא ידיעתה על ההתערבות הגדולה בין הסוכנויות.
לאחר זמן מה, מרים מגלה לאריק כי היא בתו, אז מתברר כי את המכתב לא שלח אריק, כי אם נאווה נאמן.
בנוסף לכל, יש אדם מסתורי הרוצח דוגמניות באופן קבוע, הוא מאפר אותן באיפור ליצנים ומזריק להן רעל, מה שגורם למותן המיידי.
בתחילת הסדרה הרוצח הורג את אחת הדוגמניות של אריק, ומשם במשך כל הסדרה מנסים לגלות מי רוצח דוגמניות.
באמצע העונה, במהלך תצוגת אופנה הרוצח הורג את נופר, וכך נפתחת חקירה מעמיקה יותר.
יובל, שוטר וגם אחיו של אמנון חוקר את הרצח של נופר, מה שמערב את רוב דמויות הסדרה.
לקראת הסוף, מתגלה כי הרוצחת היא דנה- העוזרת של אריק וגם המאהבת שלו.
היא נכנסת להריון ממנו אך התינוק מת לאחר שהיא נופלת במדרגות כשמגלה שהוא חזר ללאנה, אהובתו הנצחית מהעבר.
היא מחליטה לנקום, וחוטפת את אהובתו העכשווית לאנה, ובסופו של דבר גם רוצחת אותה לאחר שהיא מנסה לברוח.
בסיום העונה, דנה חוטפת את יובל, והתחרות הגדולה מגיעה לעיצומה על מי תנצח, מרי או מוניק.
דנה מתכננת לרצוח את מרי.
מרי מנצחת, ודנה מתכוננת להרוג את מרי על הבמה.
תומר מגלה הכל ומשחרר את יובל, יחד הם מצילים את מרי ועוצרים את דנה, ולבסוף היא נכנסת לכלא.
בנוסף לכך, תומר נאמן המתחיל את הסדרה עם בת זוגה הוותיקה נופר קליין, מתאהב במרי קיי, והמערכת יחסים של השניים הופכת עלילה מרכזית של הסדרה.
מנגד, מוניק בלילי, פורצת מיומנת, מגיעה לעולם הדוגמנות אף היא במקרה, לאחר שנתפסה בעת פריצה לדירת הסטודיו של פיצ'ו, אביו של תומר, שהוא צלם במקצועו.
דולב אבוגזיר, אחיו של שיקו שהיה בן זוגה של מוניק, בוגד באחיו ומנהל רומן אסור עם מוניק.
בהמשך, דולב ושיקו מתעמתים וכתוצאה מכך נפלט קליע מאקדחו של שיקו, הפוגע בכלייתו היחידה של דולב.
בסופו של דבר ניצל דולב הודות לאחיו, שתרם לו כליה.
עמית פלורנטין, צלם השנה, מוצא עצמו במרכזו של משולש אהבה.
קרן, חברתו ההרה, תופסת אותו בזמן הלא נכון ובמקום הלא נכון, ומניחה כי הוא מנהל רומן עם נטלי חיון, דוגמנית בסוכנות של נאווה.
היא נפרדת ממנו, ולאחר מכן נגרר עמית אחר נטלי והופך להיות בן זוגה.
לאחר זמן מה קרן מגלה שזו הייתה אי הבנה אחת גדולה, והיא ועמית חוזרים להיות ביחד.
בפרק האחרון של הסדרה היא יולדת את בנה כאשר עמית נוכח לצדה.
קרלה גל, דוגמנית מרכזית בתולדות הסוכנות של אריק, ואמנון גל, מאפיונר ואיש עסקים בכיר מאוד, נתקלים אף הם בצרות ובבעיות חוזרות ונשנות.
אמנון עושה הכל כדי לרצות את אשתו, גם אם בדרכים קיצוניות ולא כשרות.
מפיק אירועי האופנה, מויש שגב בוגד באשתו היח"צנית המבוקשת עמליה, עם הסטייליסט המצליח וההומוסקסואל הרצל בוטפיקה.
אריק צרפתי (דודו טופז): בעליה של סוכנות הדוגמנות "אוגוסט", אביה של מרי, פלייבוי מזדקן ובעל יריבות ארוכת שנים עם גרושתו ובעלת הסוכנות המתחרה "קאט אאוט", נאווה נאמן.
נאווה נאמן (מיקי קם): גרושתו של אריק צרפתי.
בעלת סוכנות הדוגמנות "קאט אאוט"
מרים אלקיים (גל גדות): נערה דתייה שברחה מצפת לתל אביב, בתו של אריק צרפתי, ובת זוגו של תומר נאמן.
תומר נאמן (אלי אלטוניו): בנם של פיצ'ו ונאווה, ויורשה המיועד.
היה בזוגיות עם נופר, ולאחר שנופר מתה הוא נהיה בן זוגה של מרי.
נופר קליין (דנה פרידר): דוגמנית פופולרית שטופחה על ידי אריק צרפתי, והייתה בת זוגו של תומר.
קרלה גל (מירי בוהדנה): דוגמנית ותיקה שמסרבת להכיר בגילה המתקדם.
עמית פלורנטין (זהר ליבה): צלם מהדור הצעיר, שהוכתר בטקס פרסי האופנה כצלם השנה.
את הידע שלו רכש מפיצ'ו, הצלם הוותיק.
מויש שגב (גיא לואל): מפיק אירועי אופנה, נשוי לעמליה ואביו של גיא, ובהמשך יוצא מהארון ונהיה בן זוג של הרצל.
הרצל בוטפיקה (שחר חסון): סטייליסט מצליח, הומוסקסואל ובן זוגו של מויש.
מוניק בלילי (גילי סער): עבריינית שנכנסה לעולם הדוגמנות במקרה.